**Regelsæt for Privattræning i Slagelse Tennisklub**
**1. Formål:**
Dette regelsæt har til formål at sikre klare rammer for medlemmer, trænere og bestyrelse
omkring afvikling af privattræning i Slagelse Tennisklub. Regelsættet skal sikre, at
privattræning foregår på ordnede vilkår, er tilgængelig for alle medlemmer og understøtter
klubbens sportslige udvikling.

**2. Definition af privattræning:**
Privattræning defineres som træning, hvor en træner underviser et eller flere medlemmer
individuelt uden for klubbens almindelige træningsaktiviteter. Privattræning kan være
enkelttimer eller forløb med flere sessioner.

**3. Godkendte trænere:**
• Kun trænere, der er godkendt af klubbens bestyrelse i samarbejde med cheftræneren, må tilbyde privattræning i klubbens faciliteter.
• For at blive godkendt skal træneren være medlem af Slagelse Tennisklub.
• Klubben fører en opdateret liste over godkendte trænere på hjemmesiden.

**4. Booking og reservation af baner:**
• Privattræning må kun foregå på baner, der er reserveret til formålet.
• Trænere/spillere skal booke baner til privattræning gennem klubbens bookingsystem.

**5. Honorar og afregning:**
• Trænerne fastsætter selv prisen for privattræning
• Betalingen for privattræning sker direkte mellem medlem og træner
• Trænere er selv ansvarlige for at overholde relevante skattemæssige forpligtelser

**6. Konkurrencebegrænsning:**
• Privattrænere må ikke drive konkurrerende virksomhed i forhold til Slagelse
Tennisklub
• Det er ikke tilladt at oprette faste hold med abonnementsordninger, der kan
konkurrere med klubbens ordinære træningstilbud
• Ved tvivlsspørgsmål om, hvorvidt en træningsaktivitet er i overensstemmelse med
disse regler, skal bestyrelsen og cheftræner konsulteres på forhånd.

**7. Ansvar og forsikring:**
• Klubben påtager sig intet ansvar for skader opstået under privattræning.

**8. Prioritering af klubaktiviteter:**
• Klubbens organiserede træning, turneringer og andre officielle arrangementer har
altid forrang for privattræning.

**9. Træningsudstyr:**
• Klubbens udstyr og bolde må IKKE anvendes til private træningstimer.

**10. Medlemskab**
• Privattræning kan kun tilbydes til personer, der er medlemmer af Slagelse
Tennisklub
• Undtagelse: Potentielle nye medlemmer kan modtage én prøvetræning, hvorefter
medlemskab er påkrævet.

**11. Sanktioner:**
• Ved overtrædelse af regelsættet kan bestyrelsen fratage træneren retten til at
tilbyde privattræning.
• Gentagne overtrædelser kan medføre eksklusion fra klubben
• Klager over trænere eller privattræning behandles af bestyrelsen i samarbejde med cheftræner.

**12. Evaluering og ændringer**
• Regelsættet evalueres årligt af bestyrelsen i samarbejde med cheftræner.
• Ændringer i regelsættet skal godkendes af bestyrelsen og lægges på hjemmesiden.

**13. Ikrafttrædelse:**
Dette regelsæt træder i kraft den 1. juni 2025.

Godkendt af bestyrelsen i Slagelse Tennisklub